ચોકમાં ખાસ કરીને એ રહેઠાણો પાસે લોકોની ખાસી ભીડ દેખાતી હતી. પાછળના ભાગે આવેલી છાપરીઓ તરફ ખૂબ જ આવ-જા દેખાતી હતી. ફાધર મેરિલોએ જણાવ્યું કે એ જગ્યા રસોડા તરીકે વપરાતી હતી છે. ઢોળાવવાળા એ રસ્તે ટેકરી પરથી ઊતરીને અમે આગળ ચાલ્યા.જમણી બાજુએ એક મકાન વટાવ્યું ત્યાં એક વિશાળ ખુલ્લી જગ્યામાં બનાવેલું સાર્વજનિક રસોડું દેખાયું. હોસ્પિટલમાં દરદીઓ માટે અહીં રસોઈ બનતી હતી. ડાબી બાજુએ ખૂણા પર સ્પેનિશ બાંધણીવાળું બે માળનું એક સુંદર મકાન હતું. મકાનની સળંગ લંબાઈમાં નાની-નાની થાંભલીઓ વાળો ઝરૂખો હતો.